open-index/open-wikipedia-markdown huggingface dataset:
Горан Стојменовиќ

**Горан Стојменовиќ** (,  – , ) — македонски бранител, специјалец во ЕСЗ Тигар и учесник во воениот конфликт во Македонија во 2001 година. Загинува во вооружената престрелка во Куманово на 9 мај 2015 година заедно со седуммина соборци.

## Животопис
### Живот, војната 2001 и сведоштва

Горан Стојменовиќ е роден на 1 декември 1970 година во Тетово. По кратко време неговата фамилија се доселува во скопското село Миладиновци, каде завршува основно училиште како одличен ученик. Средно образование завршува во гимназијата „Орце Николов“ исто така со одличен успех.

Доброволно се пријавува за отслужување на воениот рок во тогашната ЈНА, во Белград и Ниш, а подоцна во 1991 година се пријавува на конкурсот за полициски службеници кој го завршува успешно. Во 1992 година својата кариера во МВР ја започнува во ПС-ИФОО, за да истата година на интерен оглас во Единицата за специјални задачи и без потешкотии ја заврши селективната обука и стана дел од ЕСЗ Тигар. Во Единицата со успех ги завршува основната и специјалистичката обука. Иако професионално никогаш не се занимавал со спорт, имаше спортски дух, многу ја сакаше кошарката, пливањето и скијањето.

Во Единицата, тој бил до 1998 година, кога бил прераспореден во полициска станица Бит-пазар, за кога било најпотребно во конфликтот 2001 година, тој повторно се вратил во Единицата. Неговата единствена парола била:„*Живеам за единицата, таа е мојот живот!*“. Во 2001 година за време на вооружениот конфликт учествува во сите акции во кои беше ангажирана Единицата.

Животот го загубил во престрелката на 10 мај 2015 година во Куманово, дочека извршувал службени задачи. Со највисоки почести бил погребан на гробиштата Камник, близу населбата Ченто, Скопје. Горан Стојменовиќ посмртно е одликуван со медал за храброст од Претседателот на Македонија.

## Поврзано

* Вооружена престрелка во Куманово (2015)

## Наводи

Категорија:Луѓе од Тетово
Категорија:Носители на на Медалот за храброст на Македонија
Категорија:Македонски бранители
Категорија:Македонски полициски службеници убиени на должност
Коралпи

**Коралпе** (**Коралм**; , ) — планински венец во јужна Австрија, кој ја разделува источна Корушка од јужна Штаерска. Јужниот дел од венецот навлегува во Словенија. Веригата се простира од север на југ и е ограничена од реката Лавант на запад и реката Мура () на исток. На југ, на словенска територија, Коралпите се граничат со планинскиот венец Козјак. На источните падини на Коралпите се наоѓа заштитената природна територија Зекар-Берентал.

## Врвови
Највисоката точка е врвот Гросер Шпајкогел (2 140&nbsp;м). Тој е популарно туристичко место. На планината се наоѓа исто така и телевизиска и радиоантена, како и радар на австриската армија. Во североисточниот дел на венецот се наоѓа врвот Рајнишкогел (1 463&nbsp;м), кој исто така е популарна туристичка атракција за жителите на Грац.

## Геологија
Планинската верига Коралпи во основа се состои од метаморфни карпи, од кои некои претставуваат значителен интерес за геолозите и колекционерите на полускапоцени камења. Во средишниот дел и околу Вајнебене (исто така популарна рекреациона и туристичка зона), венецот има пегматитови слоеви, кои содржат значителни количества сподумен, што го прави овој реон најпознатиот литиумов рудник во Европа. Наоѓалиштата на кварц и момирок, заедно со густите шуми, во минатото се во основата на индустриското производство на стакло, керамика, порцелан и изолациони материјали.

## Железнички транспорт
мини|Западниот влез на идниот тунел
Железничкиот транспорт во Коралпите е во тек на градба. Во 2022 година тој ќе ги поврзува провинциските центри Клагенфурт и Грац со тунел под планинскиот венец. Проектираната должина на тунелот е 32,9 километри, по завршувањето тој ќе биде еден од најдолгите тунели на светот

## Наводи

Категорија:Корушка
Категорија:Штаерска
Категорија:Планини во Австрија
Никола Димитров (дипломат)

**Никола Димитров** (р.  во ) — македонски дипломат и поранешен министер за надворешни работи на Македонија. Во минатото работел како заменик министер за надворешни работи и амбасадор на Македонија во САД и Холандија. Во 2014 го одбил амбасадорското место во Русија и привремено се повлекол од дипломатијата.

## Животопис
Никола Димитров дипломирал меѓународно право на универзитетите во Скопје и Кембриџ. Димитров својата професионална кариера ја започнал во 1996 година во Министерството за надворешни работи на Република Македонија како советник од областа на меѓународното право за човековите права. Во 2000 година бил назначен за заменик министер. Тој бил и советник за национална безбедност на претседателот Борис Трајковски. Во 2002 година бил именуван за амбасадор на Република Македонија во САД, наследувајќи ја амбасадорката Љубица Ацевска. Како 32-годишен, Димитров бил најмладиот амбасадор во САД. За време на неговиот престој во 2004 година САД ја признале Република Македонија под уставното име.

[мини|лево|Потпишување на [Преспански договор|Преспанскиот договор]]
Димитров бил македонски претставник во преговорите околу спорот за името помеѓу Република Македонија и Република Грција, а бил и правен застапник на Република Македонија при тужбата пред Меѓународниот суд за правда во Хаг против Република Грција за прекршување на привремената спогодба од 1995 година.

Во 2009 година Димитров станал македонски амбасадор во Холандија. По завршувањето на неговиот мандат во 2013 година требало да замине како амбасадор во Германија, но на негово место бил назначен Никола Колев. Во 2014 година одбил да биде македонски амбасадор во Русија и кариерата ја продолжил во Хашкиот институт за глобална правда.

Никола Димитров е син на Димитар Димитров и Ратка Димитрова, истакнати функционери од ВМРО-ДПМНЕ.

## Наводи

## Надворешни врски
* Никола Димитров на мрежното место на *Владата на Република Северна Македонија*. 

Категорија:Амбасадори на Македонија во САД
Категорија:Амбасадори на Македонија во Холандија
Категорија:Македонски амбасадори
Категорија:Македонски дипломати
Категорија:Министри за надворешни работи на Македонија
Категорија:Правници од Скопје
Категорија:Политичари од Скопје
Категорија:Апсолвенти на универзитетот „Св. Кирил и Методиј“
Унитарна Босна

[мини|десно|Бошњачкиот политичар [Алија Изетбеговиќ (1925—2003), еден од главните заговорници на политичкиот унитаризам во Босна и Херцеговина]]
**Унитарна Босна** е националистички политички концепт кои го заговараат одредени претставници на бошњачкиот народ во Босна и Херцеговина. Овој концепт се залага за рушење на постоечкиот уставен и државен поредок на Босна и Херцеговина, со кој е загарантирана рамноправноста на двата политички ентитети и трите конститутивни народи, како и создавање на држава со унитарен карактер под доминација на еден народ, Бошњаците, кои во етнички мешаната Босна и Херцеговина сочинуваат малку повеќе од половина население (50,1% според пописот од 2013. година).

## Историски контекст
СР Босна и Херцеговина е формирана како една од републиките на социјалистичка Југославија по Втората Светска Бојна, а нејзиното формирање беше еден вид на компромис меѓу спротивставените српски и хрватски државно-територијални концепти. На пописите од 1948., 1953. и 1961. година, најброен народ во Босна и Херцеговина беа Србите, додека Муслиманите (денес познати како Бошњаци) тогаш не беа признати како народ, туку во пописите се искажуваа како "неопределени муслимани" или "Југословени неопределени". На пописот од 1971. година, Муслиманите беа признати како еден од народите во Југославија, а според истиот попис, тогаш станаа побројни од Србите во Босна и Херцеговина.

За време на распадот на СФР Југославија, 1991-1992. година, Муслиманите и Хрватите во Босна и Херцеговина одржаа референдум за независност на Босна и Херцеговина, што беше повод за тригодишната војна. Оваа војна е завршена со потпишувањето на Дејтонскиот договор од 1995. година, со кој Босна и Херцеговина е уставно и државно-правно дефинирана како држава составена од два рамноправни ентитети и три рамноправни конститутивни народи.

## Политичко делување на поддржувачите на овој концепт

Многу бошњачки националисти кои тежеа кон претворање на повеќенационалната Босна и Херцеговина во своја национална држава не се помирија се државно-политичките решенија од Дејтонскиот договор и започнаа да ја промовираат идејата за ревизија на овој договор, укинување на Република Српска и создавање на унитарна Босна и Херцеговина под доминација на бошњачкиот народ. Промовирање на таков националистички концепт од страна на овие бошњачки националисти е главна причина за политичките борби и спорови во пост-Дејтонската БиХ.

Во Федерацијата Босна и Херцеговина во почетокот на 2014. година избија немири во кои беше запалена зградата на Претседателството на Босна и Херцеговина, како и зградата на владата на кантонот Сараево, Тузла и Зеница. Овие наводно "социјални немири" ги покрена таканаречената група "Удар", која своите ставови ги формулираше низ фејсбук статуси. Главно политичко барање на оваа група е враќање во сила на воениот Устав на Република БиХ од 1993. година.

Категорија:Босна и Херцеговина
Никола Димитров

**Никола Димитров** може да се однесува на:
* Никола Димитров (дипломат) - македонски дипломат, од 1 јуни 2017 министер за надворешни работи на Македонија
* Никола Димитров (професор) - македонски научник и професор
Тушемишта

**Тушемишта** — село во Поградец, Област Горица, во југоисточниот дел на Албанија. Сместено е на јужниот брег на Охридското Езеро, недалеку од границата со Македонија и манастирот „Св. Наум“.

До 2015 година, селото било дел од Општина Старово, кога била направена управна реформа и селото влегло во зголемената Општина Поградец.

Крај селото се наоѓа изворишниот парк на реката Волорека, на албански позната и како Дриљон или Дрилон.

Селото е познато по снимањето на филмот „*Дамата од градот*“ (*Zonja nga qyteti*).

## Историја
Според Васил К’нчов („*[[Македонија. Етнографија и статистика]]*“) во XIX век, Тушеништа било албанско христијанско село во Старовската Каза.

Според Божидар Видоески во Тушемишта живее македонско население.

## Знаменитости
мини|десно|Црквата „Св. Пантелејмон“
* Црква „Св. Пантелејмон“ со ранохристијански мозаик прогласен за споменик на културата
* Парк „Волорека“ на извориштето на истоимената утока на езерото, прогласен за споменик на природата

## Личности
* Ѓерѓ Пекмези (1872 – 1938) — јазичар

## Поврзано
* Поградец (округ)

## Наводи

## Надворешни врски

Категорија:Поградец (општина)
Категорија:Села во Албанија
Категорија:Македонско-албанска граница
Категорија:Македонско-албански гранични премини
Бугари во Бугарија

**[[Бугари]]те** се главна етничка група во Бугарија. Според пописот на населението во 2011 година тие се 5 664 624 лица или 76.9% од населението на земјата.

## Бројност и дел

### Пописи на населението

Бројност и удел на бугарите, според пописот на населението во Бугарија во текот на годините:

Бројност и удел на бугарите, според пописот на населението во Бугарија во текот на годините, по области:

## Извори


Категорија:Бугари
Категорија:Народи во Бугарија
Прва влада на Зоран Заев

**30. влада на Македонија** — орган на извршната власт во Република Македонија избран по предвремените парламентарни избори од 11 декември 2016. Водачот на СДСМ Зоран Заев добил мандат за состав на владата од претседателот Ѓорге Иванов како предводник на најголемата партија од парламентарното мнозинство. Собранието на Република Македонија на 31 мај 2017 со 62 гласа „за“ 44 „против“ и 5 „воздржан“ ја изгласало владата на Заев. Освен СДСМ во владата учествувале албанските партии ДУИ со шест министри и АА со двајца министри. Партијата ВМРО-ДПМНЕ по 11 години на власт заминала во опозиција.

## Состав на владата
[мини|десно|350px|Фотографија на македонската влада од 2017 (прв ред од лево кон десно): [Кочо Анѓушев, Хазби Лика, Радмила Шекеринска, Зоран Заев, Оливер Спасовски, Бујар Османи.]]

Составот на владата на Македонија од 2017 година е следен:

*Зоран Заев (СДСМ) – претседател на владата
*Кочо Анѓушев (независен) – вицепремиер за економски прашања
*Хазби Лика (ДУИ) – вицепремиер за спроведување на Рамковниот договор
*Бујар Османи (ДУИ) – вицепремиер за евроинтеграции
*Никола Димитров (независен) – министер за надворешни работи
*Оливер Спасовски (СДСМ) – министер за внатрешни работи
*Радмила Шекеринска (СДСМ) – министер за одбрана
*Драган Тевдовски (СДСМ) – министер за финансии
*Мила Царовска (СДСМ) – министер за труд и социјална политика
*Горан Сугарески (СДСМ) – министер за транспорт и врски
*Љупчо Николовски (СДСМ) – министер за земјоделство, шумарство и водостопанство
*Роберт Алаѓозовски (СДСМ) – министер за култура
*Рената Дескоска (СДСМ) – министер за образование и наука
*Дамјан Манчевски (СДСМ) – министер за информатичко општество и администрација
*Едмонд Адеми (СДСМ) – министер без ресор
*Роберт Поповски (СДСМ) – министер без ресор
*Зорица Апостолска (НСДП) – министер без ресор
*Зоран Шапуриќ (ЛДП) – министер без ресор
*Аднан Ќахил (ПДТ) – министер без ресор
*Самка Ибраимовски (ПЦЕР) – министер без ресор
*Билен Салиу (ДУИ) – министер за правда
*Крешник Бектеши (ДУИ) – министер за економија
*Садула Дураку (ДУИ) – министер за животна средина и просторно планирање
*Рамиз Мерко (ДУИ) – министер без ресор
*Арбен Таравари (АА) – министер за здравство
*Сухејл Фазлиу (АА) – министер за локална самоуправа

## Наводи

## Надворешни врски
*Влада на Република Македонија 

Категорија:Влада на Република Македонија од 2017
Партија за движење на Турците во Македонија

**Партија за движење на Турците во Македонија** (**ПДТ**) — политичка партија на етничките Турци во Македонија основана во 1992 година. Претседател на партијата е Енес Ибрахим, кој воедно е и пратеник во Собранието на Република Северна Македонија во владата на Зоран Заев. Партијата за движење на Турците на парламентарните избори во 2016 настапила во коалиција со СДСМ.

парламентарните избори во 2002 година партијата во колиција на ВМРО ДПМНЕ и освои 1 пратенички мандат.

парламентарните избори во 2006 година во коалиција на ВМРО ДПМНЕ не освои пратенички мандат.

парламентарните избори во 2008 година партијата не учесвувала.

парламентарните избори во 2011 година партијата влезе во коалиција со СДСМ не освои пратенички мандат. На изборите 2014, 2016 и 2020 во коалиција на СДСМ и освои 1 пратенички мандат.

## Наводи

## Надворешни врски

Категорија:Политички партии во Македонија
Категорија:Појавено во 1992 година во Македонија
Тутси (филм)

алт=Тутси - постер Јан Саркандр Томинек |мини|Тутси - постер Јан Саркандр Томинек
**Тутси** (англиски: *Tootsie*) - американски филм од 1982 година, во режија на Сидни Полак. Главните улоги во филмот ги играат: Дастин Хофман, Џесика Ланг, Бил Мари, Тери Гар, Дебни Колмен, Чарлс Дарнинг, Сидни Полак, Џина Дејвис итн. Во 1983 година, филмот бил номиниран за наградата „Оскар“ во 10 категории, од кои победил само во една (Џесика Ланг за најдобра споредна женска улога). Истата година, филмот освоил три награди „Златен глобус“, а во 1984 година и две награди на БАФТА. Во 1998 година, филмот бил ставен во Националниот филмски регистер на САД.

## Содржина
Мајкл Дорси (го игра Хофман) е невработен глумец кој никако не може да добие улога. Тој живее со драмскиот писател Џеф (го игра Мари) кому сака да му помогне да постави една театарска претстава. За таа цел, Мајкл се преоблекува во жена и под измисленото име Дороти Мајклс добива улога во една телевизиска „сапунска“ серија. Таму, Дороти (ја игра Хофман) се истакнува со својот остар суд на машкиот свет поради што стекнува големи симпатии како кај публиката така и меѓу колегите. Набргу, Дороти се спријателува со глумицата Џули (ја игра Ланг) која нема сила да ја раскине врската со режисерот на серијата Рон (го игра Колмен). Постепено, Мајкл се вљубува во Џули, но истовремено тој е во врска со глумицата Сенди (ја игра Гар). Еднаш, Џули ја кани Дороти на имотот на својот татко (го игра Дарнинг), кој се вљубува во Дороти и ѝ нуди брак. Истовремено, Мајкл ѝ признава на Сенди дека сака друга жена, но проблемот е во тоа што Џули не знае дека Дороти е всушност, маж. На Мајкл му станува мачна улогата на жена и одлучува да расчисти со сите проблеми. Оттука, за време на снимањето на една серија од емисијата, Дороти јавно соопштува дека е маж, предизвикувајќи шок кај целата телевизиска екипа. На крајот од филмот, Мајкл ја среќава Џули, кажувајќи ѝ дека ја сака.

## Наводи

Категорија:Американски филмови
Категорија:Филмови на англиски јазик
Категорија:Филмови од 1982 година
Категорија:Филмски комедии
Категорија:Филмови на Сидни Полак
Категорија:Филмови со Дастин Хофман
Категорија:Филмови со Џесика Ланг
Категорија:Филмови со Бил Мари
Категорија:Филмови со Џина Дејвис
Категорија:Филмови во Националниот филмски регистер на САД
Категорија:Филмови чие дејствие се одвива во САД
Гаврил Светогорец

**Свети Гаврил Епископ Велички Светогорец** (роден на  во  - починал на  во Лесновски манастир) — македонски православен светец и епископ.

## Животопис
Отецот Гаврил е роден како Мијалче Парнаџиев во 1926 година во Штип, каде завршил гимназија. Дипломирал во 1955 година на Факултетот за ликовни уметности во Белград и на Богословскиот факултет во Скопје. Парнаџиев работел како професор по уметност и историја на уметноста во гимназијата и Учителската школа во Штип. Во 1963 година ја оставил световната служба и заминал на Света Гора, каде што се здобил со големо аскетско искуство, избегнувајќи контакти со луѓето. Таму бил замонашен во манастирот „Свети Павле“ со монашко име Гаврил. Во Македонија се вратил во 1971 година каде престојувал во повеќе манастири. Во декември 1975 г. бил назначен за игумен на Лесновскиот манастир. За време на монашкиот живот, отецот Гаврил речиси никогаш не спиел, а кога спиел, тоа го правел лежејќи на земја или на рогозина. Истовремено, постел многу строго поради што бил многу слаб, но се одликувал со голема виталност и енергија. Бидејќи ги претпочитал тишината и молитвата, често ги користел двете блиски пештери. На 28 август на празникот Успение на Пресвета Богородица во 1989 година бил хиротонисан за епископ со титулата „*Велички*“.

Кон крајот на мај 2017 година од страна на МПЦ-ОА бил прогласен за светец.

Отецот Гаврил си ја предвидел смртта и самиот си отслужил 40 заупокоени литургии. Починал на 12 јануари 1990 година, со Евангелието, со крстот на градите и со бројаницата во раката. Бил погребан зад олтарниот дел на манастирот, поркај својот телесен татко и духовен син, монахот Кирил.

## Творештво

* „Стихозбирка“ (1975); 
* „Света Гора – небесна земја“ (1978); 
* „Пред најголемиот јубилеј на човекот“ (1980); 
* „Правила и одредби на Православната црква за постот“ (1994); 
* „Отец Херувим“ (1997);

## Наводи

Категорија:Православни светци
Категорија:Македонски светци
Категорија:Македонски епископи
Категорија:Христијанството во Македонија
Категорија:Македонски христијани
Категорија:Игумени на Лесновскиот манастир
Категорија:Апсолвенти на Белградскиот универзитет
Самка Ибраимовски

**Самка Ибраимовски** ( во Тетово) — македонски политичар од ромско потекло и претседател на политичката партија ПЦЕР. Ибраимовски дипломирал на Факултетот за менаџмент во Нови Сад, а во периодот 2011–2014 бил пратеник во Собранието на Република Македонија. По парламентарните избори во 2016 тој станал министер без ресор во владата на Зоран Заев. Во декември 2017 година Ибраимовски поднел оставка од функцијата.

Ибраимовски како млад бил тапанар во музичката група „Инекси“ од Тетово, а негов брат е пејачот Ибуш Ибраимовски. Пред да влезе во политиката Ибраимовски бил директор на тетовската фабрика за производство на мебел и садови „Униус промет“. Во периодот 2004–2006 тој бил заменик на министерот за труд и социјална политика.

## Наводи

## Надворешни врски

Категорија:Македонски стопанственици
Категорија:Политичари од Тетово
Категорија:Пратенички состав 2011-2014
Серменинска Река

**Серменинска Река** или **Мрзенска Река** — река во Југоисточна Македонија и десна притока на Вардар.

## Течение
Серменинска Река извира од месноста Две Уши на планината Кожуф, на надморска височина од 1700 м. Нејзиното течение продолжува по падините на Кожуф во правец запад-исток, по што навлегува во Гевгелиското Поле. Таа поминува низ селата Серменин и Мрзенци, по што се влева во Вардар од нејзината десна страна, североисточно од градот Гевгелија, на надморска височина од 46 м.

## Хидрографија
Вкупната должина на реката изнесува 24 км. Нејзиното сливно подрачје зафаќа површина од 62 км2 и истото припаѓа на Егејскиот речен слив. Реката извира на надморска височина од 1700 м, а се влева на височина од 46 м, при што вкупната висинска разлика изнесува 1654 м, а просечниот релативен пад 69‰.

## Стопанство
Во Стратегијата за одржлив развој на Општина Гевгелија за периодот 2006-2011 година бил предвиден проект за зафаќање на водите на Серменинска Река за водоснабдување на градот Гевгелија во вкупна вредност од 150 милиони денари. Во рамки на проектот биле предвидени краткорочно и долгорочно решение. Според краткорочното решение, во близина на реката, на надморска височина од 175 м, била планирана изградба на бунари кои би се поврзале со резервоарот кај селото Моин и на тој начин би се овозможило снабдување со потребните количини на вода; според долгорочното решение, на надморска височина од 350 м била предвидена изгредба на брана или изведба на тиролски зафат, којашто понатаму би се поврзала со системот за водоснабдување и со тоа би се обезбедило потребното количество на вода за пиење, наводнување и индустриски цели.

## Поврзано
* Кожуф
* Гевгелиско Поле
* Серменин
* Мрзенци
* Вардар

## Наводи

Категорија:Реки во Македонија
Категорија:Притоки на Вардар
Категорија:Кожуф
Категорија:Серменин
Категорија:Мрзенци
Категорија:Географија на Гевгелија
Кованска Река

**Кованска Река** — река во Југоисточна Македонија и десна притока на Вардар.

## Течение

Кованска Река извира од месноста Флора на планината Кожуф, на надморска височина од 1.700 м. Ја одминува месноста Брлово, примајќи ја Брловска Река, па продолжува по падините на Кожуф најпрвин во правец југозапад-североисток, а потоа кај месноста Високи Камен свртува и продолжува во правец северозапад - југоисток, по што навлегува во Гевгелиското Поле. Таа поминува покрај селата Кованец и Прдејци, а во Вардар се влева од нејзината десна страна, во близина на селото Прдејци, на надморска височина од 53 м.

## Хидрографија

Вкупната должина на реката изнесува 24 км. Нејзиното сливно подрачје зафаќа површина од 62 км2 и истото припаѓа на Егејскиот слив. Реката извира на надморска височина од 1700 м, а се влева на височина од 53 м, при што вкупната висинска разлика изнесува 1647 м, а просечниот релативен пад 69&nbsp;‰.

## Стопанство

Во Стратегијата за одржлив развој на Општина Гевгелија за периодот 2006-2011 година, како долгорочно решение за трајно решавање на проблемот на Општина Гевгелија била педложена изградба на брана на Кованска Река, сместена под селото Кованец, на надморска височина од 149 м, со зафатнина од 14.400.000 м3.

## Галерија
;Реката од патот кој води до селото Кованец

Податотека:Викиекспедиција Бојмија 075.jpg|
Податотека:Викиекспедиција Бојмија 077.jpg|
Податотека:Викиекспедиција Бојмија 078.jpg|
Податотека:Викиекспедиција Бојмија 079.jpg|
Податотека:Кованска Река.jpg|


## Поврзано
* Кожуф
* Гевгелиско Поле
* Кованец
* Прдејци
* Вардар

## Наводи

## Надворешни врски

Категорија:Реки во Македонија
Категорија:Притоки на Вардар
Категорија:Кожуф
Категорија:Кованец
Категорија:Прдејци
Категорија:Географија на Гевгелија
Рамиз Мерко

**Рамиз Мерко** ( во Струга) — македонски политичар од албанска народност, од редовите на ДУИ. Мерко бил градоначалник на Општина Струга во периодот 2005–2013, а бил и пратеник во Собранието на Република Македонија во периодот 2014–2016.

Во 2017 бил избран за министер без ресор во владата на Зоран Заев. Освен државни функции, Мерко ја обавувал и партиската функција претседател на огранокот на ДУИ во Струга. Додека бил професор на универзитетот во Струга во 2016, државниот просветен инспекторат утврдил дека Мерко работел со невалидна диплома за докторски студии, но не покренал кривична постапка.

На локалните избори во 2017 го победил својот противкандидат од редовите на Алијанса за Албанците Зијадин Села, станувајќи по третпат градоначалник на Општина Струга.

## Наводи

## Надворешни врски

Категорија:Градоначалници на Општина Струга
Категорија:Пратенички состав 2014-2016
Категорија:Македонски Албанци
Категорија:Политичари од ДУИ
Категорија:Политичари од Струга
Локални избори во Македонија (2000)

**Локални избори во Македонија во 2000 година** — избори кои се одржале на 10 септември 2000 година со цел избирање на советници и градоначалници во 123 општини во Република Македонија плус градот Скопје. Кандидати предложиле 28 политички партии, 2 коалиции и 36 групи на избирачи, а право на глас имале 1.634.859 жители. Ова биле последните локални избори пред новата територијална поделба на Македонија во 2004 година.

## Наводи

*[Локалните избори преку факти и бројки, [Дневник (дневен весник)|Дневник], 28.04.2013]
*Локални избори 2000, Институт за демократија Социетас цивилис - Скопје

Категорија:Локални избори во Македонија
Категорија:Македонија во 2000 година
Паљурци (езеро)

**Паљурци** — вештачко езеро во Југоисточна Македонија, оддалечено на околу 4 км источно од градот Богданци. Водата од езерото се користи за наводнување на земјоделските површини во Општина Богданци.

## Историја
Браната на акумулацијата била изградена во 1977 година со цел водата да се користи за наводнување на земјоделските површини во Општина Богданци.

Во 2004 година, браната се излеал и од настанатата поплава претрпела значителни оштетувања.

## Географија
Езерото е изградено на реката Луда Мара и е сместено на 4 км источно од градот Богданци. Тоа има триаголен облик со правец на протегање југозапад-североисток. Протекот на вода од реката Луда Мара на местото на коешто е изградено езерото изнесува 180 м3. Од нив, 160 м3 се пренесуваат преку преливникот, а 20 м3 се задржуваат во езерото. Во сушни години, кога езерото не може да ги задоволи потребите за вода, се користи вода од хидросистемот за спас на Дојранското Езеро. Притоа, за исцрпување на подземната вода се користи електрична енергија, што целиот процес го прави поскап во споредба со акумулацијата, каде што водата се обезбедува по гравитациски пат. Во околината на езерото, на територијата на Општина Богданци, се изградени и други акумулации. Од нив, Таљушница, Моторна и тиролскиот зафат на Габровска Река се поврзани со акумулацијата Паљурци.

## Брана и капацитет
Браната е изведена како насипна, изработена е од локален материјал и е со средишно глинено јадро потпрено од обете страни на насипан материјал од чакал. Градежната височина од темелот на браната изнесува 22,5 м, што според критериумите на Меѓународната комисија за големи брани ја сврстува во групата на големи брани. Вкупната зафатнина на браната при нормално ниво изнесува 2,9 милиони м3, а корисната зафатнина изнесува 2,6 милиони м3. Просторот на акумулацијата е доста поволен во однос на неговата стабилност и не постои опасност од појава на свлечишта и одрони.

## Поврзано
* Селемлиско Езеро

## Наводи

Категорија:Езера по азбучен ред
Категорија:Вештачки езера во Македонија
Категорија:Географија на Богданци
Паљурци (појаснување)

**Паљурци** може да се однесува на:

* Паљурци — историско село во околината на Богданци; и
* Паљурци — вештачко езеро во околината на Богданци.
Хохкениг

**Хохкeниг** () – највисоката планина во Берхтесгаденските Алпи во австриската провинција Салцбург, како и планинскиот венец како целина. Берхтесгаденските Алпи се дел од Северните Варовнички Алпи.

## Местоположба
Хохкениг е расположен западно од градот Бишофсхофен во австриската провинција Салцбург, на 42 км јужно од самиот град Салцбург. Хохкениг е одделен од останатиот дел на Берхтесгаденските Алпи со планинскиот превој Торшарте (Torscharte) чија надморска височина изнесува 2.246 метри. Самиот врв се наоѓа на јужниот крај на големо варовничко плато, покриено со ледник, познат како Ибергосене Алм (Übergossene Alm). Овој ледник се намалува со брзина од 6,2% годишно така што ќе исчезне во блиска иднина.

## Геологија
Во највисоките делови на Хохкениг преовладува тврдиот тенкослоен варовник.

## Освојување на врвот
Месните ловци доста одамна се искачуваат на Хохкениг. Првото „туристичко“ искачување на врвот било на 5 септември 1826 година од професорот по теологија Петар Карл Турвизер по вообичаената денешна маршрута преку Охсенкар и Артурхаус. При искачувањето професорот бил придружуван од своите соработници Ернест фон Јоанели и Фон Сакс, како и десет носачи. Ернест Јоанели е првиот кој извршил точно мерење на надморската височина на врвот. Пократко но поопасно и подобра физичка подготвеност е трасата преку Биркархаус. Патеката преку Когел е најдолгата траса за скијање во Источните Алпи.

На Хохкениг, на надморска височина од 2 941 м, се наоѓа планинарски дом на австрискиот туристички клуб. Тоа место исто така се користи како почетна точка за параглајдерство и змејарство.

## Галерија

Image:Hochkönig Dientner Sattel B164.jpg|Поглед на Хохкениг 
Image:Hochkönig.jpg|Карстното плато северно од врвот
Image:HochkoenigFromSchneeberg.jpg|Хохкениг во зима од југ
Image:SunnyFeb1.jpg|Поглед на Хохкениг од Хинтерхал
Image:Hinterthal_View4.jpg|Поглед на Хохкениг од Аберг
Image:Hochkonig_from_the_air.JPG|Поглед на Хохкениг од воздух
Image:Hochkoning_Rear.jpg|Поглед на Хохкениг од задната страна


## Наводи

## Литература
* Albert Precht. Alpenvereinsführer Hochkönig. München. Bergverlag Rother. 1989. ISBN 3-7633-1259-5
* Fisher, A.; Seiser, B.; Stocker-Waldhuber, M.; Mitterer, C.; Abermann, J. Tracing glacier changes in Austria from the Little Ice Age to the present using a lidar-based high-resolution glacier inventory in Austria The Cryosphere. 2015, бр. 9.

## Надворешни врски
* High King Mountain Ski Area (Official - English) 

Категорија:Алпи
Категорија:Планини во Австрија
Чилов

**Чилов** (, се изговара и како **Жилој**) – остров на Апшеронскиот Полуостров, 55 км источно од Баку.

## Местоположба
Островот Чилов се наоѓа 25 км источно од крајот на Апшеронскиот Полуостров во Каспиското Море, 100 км од Баку.

Долго е 10 км и има неправилен облик со различни исфрлувања и навлегувања. Највисоката точка е на 8 метри.

Административно островот Чилов му припаѓа на реонот Казар од Баку.

## Историја
Во 1781 година, рускиот контраадмирал Марк Војнович, водејќи експедиција на Каспиското Море ги открил лежиштата на нафта и гас.

## Наводи

*Caspian Sea Biodiversity Project

## Надворешни врски
*Weather reports for Chilov
*Entry from Great Soviet Encyclopedia

Категорија:Острови во Азербејџан
Категорија:Острови во Каспиското Море
Категорија:Географија на Баку
Дојче Телеком

мини|Дојче Телеком 2022 година
**Дојче Телеком** (германски: *Deutsche Telekom*) - германско акционерско друштво од областа на телекомуникациите.

## Историјат

## Активности

## Финансиски показатели
Во 2016 година, брендот на „Дојче телеком“ достигнал вредност од 36,4 милијарди долари, што претставувало пораст од 309% во споредба со 2008 година.

## Менаџмент и организација

## Наводи

Категорија:Телекомуникациски претпријатија од Германија
Категорија:Германски марки
Категорија:Претпријатија од Бон
Категорија:Меѓународни претпријатија од Германија
Категорија:Државни претпријатија на Германија
Поделба на акции

**Поделба на акции** - постапка со која една постоечка акција се заменува со одреден број нови акции.

## Поделба на акциите во практиката
На 6 јуни 2014 година, цената на акцијата на „Епл“ изнесувала 645 долари, а веќе следниот понеделник таа паднала на 92 долара, како последица на поделбата на акциите во размер 7:1. Претходно, уште во три наврати „Епл“ извршил поделба на акциите во оснос 2:1, и тоа во 1987, 2000 и 2005 година. Во 1990-тите, просечно 64 акционерски друштва чии акции биле дел од индексот S&P 500 вршеле поделба на акциите секоја година. Во 1997 година, тој број изнесувал 102, а во 2013 година само 12 акционерски друштва извршиле поделба на акциите. Според студијата на 2.750 фирми во периодот 1975-1990, спроведена од професорот Дејвид Ајкенбери, вредноста на акциите по извршената поделба просечно растела за 3,4% само неколку дена по поделбата, т.е. за 8% во текот на една година.

## Поделба на акциите во Македонија
Во Македонија, случаите на поделба на акциите се ретки. На пример, во март 2005 година, Комерцијална банка извршила поделба на акциите во однос 5:1. Според членот 276 од Законот за трговските друштва, друштвото може да изврши поделба на акциите и да го намали нивниот номинален износ со измена на статутот на друштвото, но под услов основната главнина да остане непроменета. Одлуката за поделбата ја носи собранието на акционери, со мнозинство гласови, а со претходниот Закон за трговските друштва (Службен весник 88/2015) за таквата одлука се барало двотретинско мнозинство. Притоа, одлуката за поделба на акциите треба да биде заведена во Централниот регистар на Република Македонија и во Централниот депозитар за хартии од вредност.

## Наводи

Категорија:Финансии
Категорија:Пазар на капитал
Категорија:Економски поими
Осуда (филм од 2010)

**Осуда** (англиски: *Conviction*) - американски филм од 2010 година, во режија на Тони Голдвин (*Tony Goldwyn*), а по сценарио на Памела Греј (*Pamela Gray*). Во главните улоги играат: Хилари Свонк (*Hilary Swank*), Сем Роквел (*Sam Rockwell*), Мелиса Лео (*Melissa Leo*), Томас Махард (*Thomas D. Mahard*) и Овен Кембел (*Owen Campbell*).

## Содржина
Филмот, снимен според вистински случај, ги прикажува неуморните обиди на Бети Ен Ботерс (ја игра Свонк) да го ослободи од затворот својот брат Кени (го игра Роквел). Приказната започнува во 1980 година со бруталното убиство на Кетрин Броу за што е приведен Кени, но тој набргу е ослободен. По две години, врз основа на ново сведочење, Кени е оптужен за убиство и осуден на доживотен затвор. Во затворот, тој се обидува да изврши самоубиство, а тоа ја наведува Бети Ен да се врати на факултетот, да дипломира право и да стане адвокатка со цел да го ослободи братот...

## Наводи

Категорија:Американски филмови
Категорија:Филмови на англиски јазик
Категорија:Филмови од 2010 година
Категорија:Филмови со Хилари Свонк
Категорија:Филмови на Тони Голдвин
Категорија:Филмови со Сем Роквел
Зорица Апостолска

**Зорица Апостолска** — член на НСДП и министер без ресор во владата на Република Македонија. Таа на функцијата стапила во јуни 2017 година. Апостоловска била една од четирите жени министри во владата на Македонија од 2017. По професија е економист, а дипломирала на универзитетот „Св. Кирил и Методиј“.

## Наводи

## Надворешни врски

Категорија:Македонски политичари
Категорија:Политичари од НСДП
Категорија:Апсолвенти на универзитетот „Св. Кирил и Методиј“
Зубин Поток

**Зубин Поток** () е гратче и општината во Косово. Градот е централна населба на Ибарски Колашин.

## Положба
Атарот од населбата се наоѓа на територијита на катастарската општина Зубин Поток со површина од 2.063 ha. Населбата се наоѓа на излезот од Зубодолскиот поток во Радичпоњската котлина, околу се наоѓаат возвишенијата Јеша (693 m), Градина (730 m) и Гутин Брег. Над населбата се наоѓа возвишение во форма на косен кој е *Градина* кој веројатно бил средњовековни жупански град.

## Историја
По ослободувањето од турската власт местото беше во састав на Звечанскиот округ, во митровачкиот срез, во општината радичпољска и во 1912. година имаше 108 жители. Во периодот од 1952-1955. година населбата беше седиште на малата **Општине Зубин Поток** во состав на Звечанскиот срез за местата: Вељи Брег, Газиводе, Доброшевина, Доњи Јасеновик, Загуље, Зубин Поток, Јабука, Коббиња Глава, Мала Калудра, Падине, Превлак, Придворица, Угљаре, Црепуља, Читлук и Штуоце. Со укинувањето на оваа мала општина, и спојувањето кон соседните општини е создадена големата општина Зубин Поток. Во 1965. Зубин поток припаѓаше под општината Косовска Митровица.

Иако нема статус на градска населба, Зубин Поток сè повеќе добива урбани карактеристики, со голем број на админитративни служби. Местото стана и универзитетски град поради тоа што некои факултети како српскиот Универзитет во Приштина се преместени во оваа населба. Жителите на Зубин Поток се нарекуваат Зубодолци.

## Демографија
Населбата има српско мнозинство.

Број на жители по пописи:

* Попис на населението 1948. во ФНРЈ: 160
* Попис на населението 1953. во ФНРЈ: 174
* Попис на населението 1961. во ФНРЈ: 239
* Попис на населението 1971. во СФРЈ: 393
* Попис на населението 1981. во СФРЈ: 791
* Попис на населението 1991. во СФРЈ: 2033
* 2011: 1724 (процена)

Категорија:Градови во Косово
Категорија:Косовскомитровачки округ
Категорија:Северно Косово
Категорија:Српски населби во Косово
Болдо

**Болдо** е ниско дрво или грмушка што расте во аридните подрачја од Чиле. Иако растението е воведено и во Европа и Северна Африка, не може да се види често надвор од ботаничките градини.

Болдото содржи алкалоиди од апорфински тип, од кои најзначаен е болдинот. Листот од болдо содржи и 2-4% етерично масло. Главни состојки се: аскаридол (16-38%), 1,8-цинеол (11-39%) и p-цимен (9-29%).

Категорија:Ловоровидни
Категорија:Билки
Емилија Симоска

**Емилија Симоска** (родена во 1956 година во Скопје) — македонски социолог и политичар.

Во Владата од 1994 година Симоска ја извршувала функцијата Министер за образование и наука, и тоа во периодот од 20 декември 1994 до 23 февруари 1996 година.

Симоска завршила социологија на универзитетот во Скопје. Во 1980 година се вработила во Институтот за социолошки и политичко-правни истражувања при Универзитетот „Свети Кирил и Методиј“ во Скопје, како раководител на Центарот за етнички и безбедносни прашања. Таа станала редовен професор по политичка култура и комуникации и односи со јавноста на постдипломските студии.

## Наводи

## Надворешни врски
* Emilija Simoska

Категорија:Живи луѓе
Категорија:Состав на Владата на Република Македонија од 1994
Категорија:Министри за образование и наука на Република Македонија
Димитар Бајалџиев

**Димитар Бајалџиев** (роден во 1944-2022 година во , Воденско) — македонски правник и политичар. 

Во 1969 година започнал со работа на Правниот факултет во Скопје како асистент. Во 1977 година, тој го одбранил магистерскиот труд на тема „*Важноста на нормите во јавниот живот на луѓето*“. Во 1978 година бил избран за предавач, во 1985 година - за доцент, во 1990 година - за прекувремен професор, а во 1995 година - за редовен професор. Во 1985 година, тој докторирал во Скопје.

Во Владата од 1992 година, Бајалџиев ја извршувал функцијата Министер за образование и наука, и тоа во периодот од 4 септември 1992 до 20 декември 1994 година.

## Наводи

Категорија:Живи луѓе
Категорија:Луѓе од Лугунци (Воденско)
Категорија:Состав на Владата на Република Македонија од 1992
Категорија:Министри за образование и наука на Република Македонија
Категорија:Македонски политичари
Категорија:Македонски правници
Категорија:Македонски универзитетски професори
Категорија:Југословенски политичари
Категорија:Југословенски правници
Категорија:Југословенски универзитетски професори
Кура (остров)

**Кура** или **Куркоса** (), на руски познат како **Курински** – остров во Каспиското Море на брегот на Азербејџан. Расположен е на 33 км јужно од Нефчала и околу 150 км југоисточно од Баку, во округот Аран.

## Историја
Порано островот бил поврзан со копното со тесна форма. Фјодор И. Сојмонов, истражувач на Каспиското Море во времето на Петар Велики, го нарекол Куркоса според реката Кура која се наоѓала понасевер. Сојмонов го напишал „Пилот на Каспиското Море“, првиот извештај за ова парче земја, кој бил објавен во 1720 година од Руската академија на науките.

## Местоположба
Островот Кура се наоѓа на 7,5 км од поранешното поврзување со копното и 10 км источно од Кизилагачкиот Залив. Иако е доста оддалечен од Архипелагот Баку, тој се смета како негов најјужен остров.

Површината на островот Кура изнесува 43 км<sup>2</sup>. Долг е 11,8 км, а неговата максимална ширина изнесува 5,2 км. Островот е низок и се протега во правец од североисток кон југозапад.

Во 1911 година на островот бил изграден фар кој бил напуштен во 1966 година.

### Кура Камен
**[[Кура Карпа]]** или **Кура Камен** *(Курински Камен)*, , е мало островче со максимална должина од 0,18 км. Расположено е на 13 км источно од североисточниот крај на островот Кура со .

## Наводи

## Надворешни врски
*The Kura Delta

Категорија:Острови во Азербејџан
Категорија:Острови во Каспиското Море
Србољуб Спасовски

**Србољуб Спасовски**  (,  – , ) — македонски бранител, полициски резервист и учесник во воениот конфликт во Македонија во 2001 година. Спасовски бил исто така репрезентативец на македонската карате репрезентација. Загинал на 11 октомври 2001 година во Маврово во несреќен случај.
## Животопис
### Живот, војната 2001 година и смрт
Србољуб Спасовски е роден во 1977 година во Кумановско, но израснал во Горно Коњаре од каде биле и неговите родители. Тој бил каратист, репрезентативец на Македонија. Србољуб од почетокот на воениот конфликт 2001 година бил полициски резервист. Во октовмри 2001 година, тој бил во Маврово на обука каде што требал да полага приемни тестови за да добие вработување во МВР. Спасовски загинал во својата хотелска соба додека неговиот колега го чистел службениот пиштол. Неговиот другар при чистењето на пиштолот не го извадил шаржерот и не сакајќи испукал еден куршум. Куршумот смртно го погодил Спасовски во градите. Првичните информации на МВР беа дека станува збор за несреќен случај. Според непотврдени информации, дошло до пресметка меѓу самите припадници на интервентните полициски сили. Загинува на 24 годишна возраст. Неофицијално, неговите родители и роднини се убедени дека не се работи за несреќен случај, туку дека Спасовски бил убиен. МВР ја демантираше оваа информација. Погребан е на гробиштата во родното Горно Коњаре.

Србољуб Спасовски посмртно е одликуван со медал за храброст од Претседателот на Р Македонија.

## Поврзано

* Митре Спасовски

## Наводи

Категорија:Луѓе од Горно Коњаре
Категорија:Македонски бранители
Роберт Поповски

**Роберт Поповски** () — македонски новинар кој дипломирал новинарство на универзитетот „Св. Кирил и Методиј“. Кариерата ја започнал во 1985 година, во скопската рубрика на дневните весници „*[[Нова Македонија]]*“ и „''Вечер''“. Потоа во 1987 продолжил во Македонската радио-телевизија (МРТ) како водител на вестите. Тој 1990-тите бил уредник на вести во телевизиите Сител и Телма, а истовремено водел и ТВ емисии за политичка анализа. Поповски бил главен и одговорен уредник на телевизијата Канал 5 во периодот 2002–2006 година, а долги години ја водел дебатната емисисија „*Икс-нула*“ на истата телевизија. Бил претседател на Здружение на новинарите на Македонија (ЗНМ) во периодот 2006–2010 година, а во 2013 година, тој бил назначен за директор на центарот за комуникации на СДСМ. Во 2017 година, тој бил именуван за министер без ресор во владата на Република Македонија.

## Наводи

## Надворешни врски

Категорија:Македонски новинари
Категорија:Македонски уредници
Категорија:Македонски водители
Категорија:Македонски политичари
Категорија:Југословенски новинари
Категорија:Политичари од СДСМ
Категорија:Апсолвенти на универзитетот „Св. Кирил и Методиј“
Категорија:Министри без ресор на Република Македонија
Ненад Новковски

**Ненад Новковски** (роден на  година во Крива Паланка) — македонски професор и политичар.

## Животопис

Ненад Новковски е роден на 14 мај 1958 година во градот Крива Паланка. Основ­ното и сред­ното обра­зование ги завршил во род­ниот град, каде што матурирал во 1976 година. Во 1976 година се запишал на Факултетот по физика во Скопје. Откако дипломирал во 1980 година, тој станал помлад асистент по физика на тврдо тело при Факултетот за физика. Помеѓу 1981 и 1983 година студирал на Факултетот за електротехника на Белградскиот универзитет. Во 1985 година завршил магистерски степен со одбрана на магистерскиот труд „*Нов приод кон теоријата на BSF сончевите ќелии*“.

Од 1987 година заминал како стипен­дист на влада­та на Швај­ца­рија на на­уч­­но усо­вр­шу­вање во Лозана. Во 1991 година бил избран за доцент на Институтот за физика на ПМФ. Во 1996 година бил избран за вонреден професор по физика на кондензирана материја и по основи на физиката на тврдо тело. Во 2001 година бил избран во звањето редовен професор, а во 2006 година реизбран во ова звање.

Ненад Новковски извршувал повеќе функции, како:
* раководител на постдипломските студии на Институтот за физика
* раководи­тел на Заво­дот за физика на конден­зи­раната материја 
* заменик-главен и одговорен уред­ник на политичкиот магазин *Глас*

## Политичка кариера
 
Ненад Новковски бил член на Извршниот коми­тет на ВМРО-ДПМНЕ, а подоцна станал претседател на Комисијата за образование и наука на ВМРО-НП.

Во Владата на Македонија од 1998 година ја извршувал функцијата Министер за образование и наука до 2002 година.

## Членство

Ненад Новковски е член на повеќе друштва:

* Друштвото на физичари на Република Македонија (ДФРМ)
* Европското друштво на физичари 
* IEEE 
* Американското друштво на физичари 
* Светската академска асоцијација „Платон“

## Наводи

## Надворешни врски
* Биографија на Ненад Новковски 

|-

|-

Категорија:Живи луѓе
Категорија:Политичари од Крива Паланка
Категорија:Состав на Владата на Република Македонија од 1998
Категорија:Министри за образование и наука на Република Македонија
Категорија:Македонски физичари
Категорија:Југословенски физичари
Категорија:Апсолвенти на универзитетот „Св. Кирил и Методиј“
Категорија:Македонски универзитетски професори
Категорија:Магистри на Белградскиот универзитет
Едмонд Адеми

**Едмонд Адеми** () — македонски политичар од албанска етничка припадност, член на СДСМ. Адеми работел како советник на министерот за внатрешни работи Оливер Спасовски во техничката влада на Емил Димитриев од 2016 година, а во 2017 бил назначен на функцијата министер без ресор во владата на Република Македонија. Пред тоа во периодот 2011–2015 работел како извршен директор во институтот за економски истражувања „Либерта“, а извесен период бил асистент на американските амбасадори во Македонија Џилијан Миловановиќ и Филип Рикер. Тој дипломирал социологија на универзитетот „Св. Кирил и Методиј“.

## Наводи

## Надворешни врски

Категорија:Македонски политичари
Категорија:Политичари од СДСМ
Категорија:Апсолвенти на универзитетот „Св. Кирил и Методиј“
Перо Стојановски

**Перо Стојановски** (роден на  година во Скопје) — македонски политичар и дипломат.

## Животопис
Перо Стојановски е роден на 1 декември 1970 година во Скопје. Завршил на Електротехничкиот факултетот при УКИМ. Потоа работел како професор по математика и информатика. Во периодот од 2006 и 2008 година, тој бил државен секретар во министерството за образование и наука.

Стојановски во периодот од 27 јули 2008 до  10 јули 2009 година, тој ја извршувал функцијата министер за образование и наука. По крајот на мандатот, тој бил амбасадор на Македонија во Австралија.

Во 2015 година, од страна на Основниот суд Скопје, тој бил осуден на 3,5 години затвор за злоупотреба на службената положба и овластувања, во најголем дел финансиска додека ја претставувал Македонија во Австралија.

## Наводи

|-

Категорија:Живи луѓе
Категорија:Политичари од Скопје
Категорија:Политичари од ВМРО-ДПМНЕ
Категорија:Состав на Владата на Република Македонија од 2008
Категорија:Министри за образование и наука на Република Македонија
Категорија:Амбасадори на Македонија во Австралија
Категорија:Апсолвенти на Факултетот за електротехника и информациски технологии - Скопје
Пита со јаболка

мини|Француска варијација на пита со јаболка
Пита со јаболка е овошна пита, во која главната состојка се јаболка. Понекогаш се служи со шлаг крем или сладолед или со чедар кашкавал. Најчесто тестото се наоѓа на врвот и на дното, поради што оваа пита има две кори. Во зависност од оној што ја подготвува, долната кора може да биде печена пред да се пече целата пита.

## Состојки
Пита од јаболка може да биде направена од различни сорти јаболка. Овожјето кое се користи може да биде од свежи, конзервирани или сушени јаболка.Различните типови на јаболка ја менуваат текстурата и времето кое е потребно за подготовка на питата. Освен јаболка луѓето најчесто користат цимет, сол, путер и најважо шеќер. Иако најголем дел од старите рецепти не содржат шеќер, сепак заради подар вкус се додава шеќер.

## Поврзано
* Штрудла

## Наводи

Категорија:Англиска кујна
Категорија:Европска кујна
Категорија:Јаболкови производи